אליס אוזמן

אליס מאי אוזמן (באנגלית: Alice May Oseman; נולדה ב-16 באוקטובר 1994) היא סופרת אנגלייה יהודייה מסוגת הסיפורת לנוער בוגר. בגיל 17 חתמה על עסקת ההוצאה לאור הראשונה שלה, ובשנת 2014 יצא לאור הרומן הראשון שלה, "Solitaire".<ref name="times"></ref> בין הרומנים שכתבה נמנים "Radio Silence", "I Was Born for This" ו-"Loveless". כתבה ואיירה את קומיקס הרשת "עוצר נשימה", אשר בהמשך יצא לאור כסדרת רומנים גרפיים ועובד לסדרת טלוויזיה, גם היא בכתיבתה. הרומנים שלה עוסקים בחיי הנעורים העכשוויים בבריטניה וזכו בפרסים שונים.

== ראשית חייה ==
אוזמן נולדה בצ'טהאם שבמחוז קנט בממלכה המאוחדת להורים יהודים, וגדלה בכפר ליד העיירה רוצ'סטר עם אחיה הצעיר ויליאם, ולמדה בבית הספר היסודי ברוצ'סטר .<ref name="times2"></ref><ref></ref> היא בוגרת אוניברסיטת דרהאם, שם סיימה את לימודיה בשנת 2016, עם תואר ראשון () בספרות אנגלית.<ref></ref><ref></ref>

== קריירה ==
בשנת 2014 יצא לאור רומן הביכורים של אוזמן, "Solitaire" על ידי הוצאת הספרים הרפר קולינס, לאחר מלחמת הצעות בין חברות שונות.<ref name="times2" /><ref></ref> הרומן מגולל את סיפורה של טורי ספרינג, מתבגרת פסימית, שפוגשת את מייקל, ההפך הגמור ממנה, אופטימיסט להפליא. שניהם מנסים לגלות מי עומד מאחורי סדרת מתיחות שהתרחשה בבית ספרם. בין הדמויות האחרות בספר ניתן למנות את אחיה של טורי, צ'ארלי, שיש לו הפרעת אכילה חמורה ודמותו נבחנת לעומק בקומיקס הרשת "עוצר נשימה" של אוזמן. הרומן סוקר נושאים כמו חברות, בעיות נפשיות, הפרעות אכילה ומערכות יחסים להט"ביות.

בשנת 2016 פרסמה אוזמן את הרומן השני שלה, "Radio Silence", אשר תורגם בהמשך לעברית על ידי רימונים הוצאה לאור בשם "מישהו מקשיב לי?".<ref></ref> הרומן מגולל את סיפורה של פרנסס ז'אנווייר, נערה מצליחנית שחייה סובבים סביב קבלתה לקיימברידג', ופוגשת את היוצרת הביישנית מאחורי הפודקאסט האהוב עליה, אלד לסט. הרומן מעלה נושאים כגון לחצים לימודיים ומערכות יחסים וזהויות להט"ביות. לדברי אוזמן, החוויה של פרנסס ברומן דומה ללחץ שהיה לה בבית הספר שלה, ולהתפכחות מאוחרת יותר מאשליותיה ביחס לאקדמיה בעקבות לימודיה באוניברסיטת דורהאם.<ref></ref> הרומן זכה לשבחים על ייצוג דמויות של קבוצות אתניות, מגדרים ונטיות מיניות שונות,<ref></ref> ונבחר לאחד מהספרים הטובים ביותר לשנת 2017 על ידי ועדות ספרי הילדים Bank Street.<ref></ref> אוזמן כתבה לא פעם בבלוג שלה על החשיבות של מגוון תרבותי בכתיבה, ודיברה בראיונות שונים על חוסר המגוון ברומן "Solitaire".<ref></ref><ref></ref><ref></ref> הרומן זכה בפרס Silver Inky לשנת 2017 בקטגוריית הסיפורת לנוער בוגר.<ref></ref>

ספרה השלישי של אוזמן, "I Was Born for This", יצא לאור במאי 2018.<ref></ref> הוא מגולל את סיפורם של פרשטה "אנג'ל" רחימי וג'ימי קאגה-ריצ'י. הסיפור עוסק בלהקה בשם "The Ark" והפאנדום שלהם, עם התמקדות מיוחדת בפאנדום בקרב בני נוער.<ref></ref> אחד המבקרים כתב בביקורתו שהמסר בספר היה ש"אתה יכול להיות חלק מפאנדום, אבל אתה צריך לוודא שאתה לא מאבד את עצמך בתוכו, והיותך מעריץ קיצוני יכול למנוע מאלו שנמצאים באור הזרקורים להרגיש שהם יכולים להיות עצמם".<ref></ref>

בין היתר, אוזמן היא המחברת והמאיירת של קומיקס הרשת הפופולרי "עוצר נשימה",<ref></ref><ref></ref> המגולל את סיפור מערכת היחסים הרומנטית בין צ'ארלי ספרינג (אחיה של טורי ספרינג) וניק נלסון, שניהם דמויות המופיעות גם ברומן "Solitaire". ארבעת הכרכים הראשונים של הקומיקס נרכשו על ידי המו"ל Hachette Children's Group.<ref></ref> הכרך הראשון בסדרה פורסם באוקטובר 2018, הכרך השני ביולי 2019, הכרך השלישי בפברואר 2020 והכרך הרביעי במאי 2021.<ref></ref> נכון לאוגוסט 2022, שלושת הכרכים הראשונים בסדרה תורגמו לעברית על ידי קבוצת הוצאת הספרים כנרת זמורה-ביתן דביר.

אוזמן פרסמה שתי נובלות בגרסת ספר אלקטרוני המבוססות על דמויות מ-"Solitaire" ו"עוצר נשימה", בשם "Nick and Charlie" (יולי 2015) ו-"This Winter" (נובמבר 2015). שניהם ראו אור בהוצאת הרפר קולינס לספרי ילדים.<ref></ref>

הרומנים של אוזמן זכו לשבחים על כך שהם "מעוררים הזדהות" ומציאותיים בכל הנוגע לתיאור חיי ההתבגרות בזמננו.<ref></ref> ספרה הראשון "Solitaire" זכה לשבחים בפרט בשל גילה הצעיר בעת העסקה להוצאה לאור.

בשנת 2018, כדי לחגוג את יציאתו של הרומן השלישי שלה לנוער בוגר, "I Was Born for This", כל ספריה של אוזמן שיצאו לאור עד אז קיבלו כריכות חדשות תואמות.<ref></ref> הכריכות בעיצוב החדש פורסמו במאי באותה שנה, יחד עם הספר החדש.

ביולי 2020 פרסמה אוזמן את הרומן לנוער בוגר "Loveless", המבוסס על חוויותיה שלה באוניברסיטה.<ref></ref>

== עיבוד ==
בשנת 2019 חברת ההפקה See-Saw Films רכשה את זכויות העיבוד הטלוויזיוניות של סדרת הרומנים "עוצר נשימה". ב-20 בינואר 2021, נחשף כי עיבוד לייב-אקשן טלוויזיוני של "עוצר נשימה" הוזמן באופן רשמי לסדרה על ידי נטפליקס, בכתיבתה של אוזמן ובבימויו של יורוס לין. פטריק וולטרס מ-See-Saw Films שימש כמפיק בפועל.<ref></ref> קיט קונור וג'ו לוק לוהקו לדמויותיהם של ניק נלסון וצ'ארלי ספרינג, בהתאמה.<ref></ref> הסדרה עלתה לשידור ב-22 באפריל 2022.<ref></ref>

ב-20 במאי 2022, נטפליקס הודיעה כי הסדרה חודשה לשתי עונות נוספות.<ref></ref>

== חיים אישיים ==
ביוני 2020, אוזמן יצאה מהארון כא-מינית א-רומנטית.<ref></ref> היא משתמשת בכינויי הגוף she/her ו-they/them.<ref></ref>

== ספריה ==
* Solitaire (הוצאת הרפר קולינס, 2014)
* Radio Silence (הוצאת הרפר קולינס, 26 בפברואר 2016)
* I Was Born for This (הוצאת הרפר קולינס, 3 במאי 2018)
* Loveless (הוצאת הרפר קולינס, 9 ביולי 2020)

נובלות:
* Nick and Charlie (ספר אלקטרוני, הוצאת הרפר קולינס, 16 ביולי 2015)
* This Winter (ספר אלקטרוני, הוצאת הרפר קולינס, 5 בנובמבר 2015)

סדרת עוצר נשימה:
* עוצר נשימה 1 (ספרי הודר למבוגרים צעירים, 7 בפברואר 2019)
* עוצר נשימה 2 (ספרי הודר למבוגרים צעירים, 11 ביולי 2019)
* עוצר נשימה 3 (ספרי הודר למבוגרים צעירים, 6 בפברואר 2020)
* עוצר נשימה 4 (ספרי הודר למבוגרים צעירים, 6 במאי 2021)
* עוצר נשימה 5 (ספרי הודר למבוגרים צעירים, ב-7 בדצמבר 2023)

== פרסים ומועמדויות ==
{| class="wikitable" style="text-align:center;"
!שנה
! פרס
! קטגוריה
!מועמד
!תוצאה
!מקור
|-
! 2017
!Inky Awards 
| Silver Inky (סיפורת בינלאומית)
|Radio Silence
|
|
|-
! 2018
! פרסי United By Pop
| ספר השנה בסוגת נוער בוגר
|I Was Born for This
|
|<ref></ref>
|-
! 2020
! פרסי בחירת הקוראים של Goodreads
| הרומנים הגרפיים והקומיקסים הטובים ביותר
|עוצר נשימה 3
|
|<ref></ref>
|-
! 2021
! פרסי The Bookseller
| ספר השנה בסוגת נוער בוגר
|Loveless
|
|<ref></ref>
|-
! 2022
! פרסי הספרים הבריטיים 
| ספר השנה המאויר לילדים
|עוצר נשימה 4
|
|<ref></ref>
|-
!2024
!פרס התקשורת של הליגה ההומו-לסבית נגד השמצה
|רומן גרפי/אנתולוגיה הטוב ביותר
|עוצר נשימה 5
|
|<ref name=":03"></ref>
|}

== קישורים חיצוניים ==

== ביאורים ==

== הערות שוליים ==

קטגוריה:סופרות ילדים ונוער בריטיות
קטגוריה:סופרים להט"בים בריטים
קטגוריה:קומיקסאיות
קטגוריה:תסריטאיות טלוויזיה בריטיות
קטגוריה:סופרות אנגליות
קטגוריה:תסריטאי טלוויזיה בריטים
קטגוריה:קומיקסאים בריטים
קטגוריה:סופרות להט"ביות בריטיות
קטגוריה:סופרי ילדים ונוער בריטים
קטגוריה:בוגרות אוניברסיטת דרהאם
קטגוריה:פורבס 30Under30: אירופה
קטגוריה:אנגלים שנולדו ב-1994
קטגוריה:אנגליות שנולדו ב-1994